### 7.      Ansøgning om garanti for endelig lånefinansiering og forhøjelse af garantien - Hvidebæk Fjernvarmeforsyning

**Åbent**

Sagsnr.: 326-2015-31479       J.nr.: 13.03.00           Dokumentnr.:
326-2017-116965

**Sagstype**

Beslutning.

**Resume og sagens baggrund**

Kommunalbestyrelsen godkendte på sit møde den 29. juni 2016
en garanti for et byggelån på 26 mio. kr. hos Kommune-Kredit til ny halmkedel
med lager - kreditkontrakt 201646450.

Hvidebæk Fjernvarmeforsyning ansøger nu ved skrivelse af 16.
marts 2017 om garanti for et 25-årigt fastforrentet lån 32 mio. kr. hos
Victor Holm, således:

|  |  |
| --- | --- |
| Anlægsudgifter halmkedel | 29.500.000 kr. |
| Andre udgifter | 3.470.000 kr. |
| I alt | 32.970.000 kr. |
| Egne henlæggelser | -   1.500.000 kr. |
|  | 31.470.000 kr. |
| Garantiprocent 1 % af 31.470.000 kr. | 314.700 kr. |
|  | 31.784.700 kr. |
| Oprundet til | 32.000.000 kr. |

Garantiprovision på 1 % af anlægsudgifterne på 29.500.000
kr. udgør 295.000 kr.

Ansøgning om kommunegaranti kræver altid
kommunalbestyrelsens godkendelse.

Lovhjemmel: Sarah Poulsen.

**Indstillinger**

Direktøren indstiller, at

1. Der gives
kommunegaranti for et fastforrentet 25-årigt lån hos Kommune-Kredit på
29.795.000 kr. svarende til anlægsudgifter ved halmkedel på 29.500.000 kr.
incl. garantiprovision på 1 %.

2. Lånet er til
indfrielse af kreditkontrakt 201646450.

3. Der gives ikke
kommunegaranti til de øvrige ansøgte udgifter.

4. Der opkræves
garantiprovision på 295.000 kr. svarende til 1 % af de 29,5 mio. kr.

5. Kommunen tager
forbehold for ændringer i opkrævning af garantiprovision i forhold til
nuværende vedtagne regler.

**Behandling**

Økonomiudvalget, Kommunalbestyrelsen.

**Sagsfremstilling**

Projektet omfatter etablering af ny halmfyret kedel til
erstatning af den nuværende, der er 25 år gammel. Projektet har nu været i
offentligt EU-udbud, og i den forbindelse har det vist sig, at projektet
forventes at beløbe sig til 29,5 mio. kr., hvilket både skyldes højere priser
end forventet og efterfølgende ændringer i projektet.

Kommunen har i januar 2017 givet byggetilladelse til
byggeriet, som er igangsat, og som først forventes afsluttet i efteråret 2017.
Værket ønsker imidlertid at optage lånet nu i forventning om stigning i
renteniveauet. Værket indsender byggeregnskab til kommunen ultimo 2017.

*Økonomistabens vurdering*

Ifølge lånebekendtgørelsen kan kommunen stille garanti for
lån, hvis lånet optages til formål, som kommunen selv automatisk kan låne til.
Økonomistaben vurderer ikke, at de opgjorte andre udgifter på i alt 3,47 mio.
kr. til vedligeholdelse af gammel skorsten, udvidelse af bygningsdel, ny
teleskoplæsser (køretøj), nye porte, flisebelægning, olieforbrug, uforudsete
udgifter til andre udgifter har en sådan karakter, hvorfor det anbefales ikke
at give garanti for disse.

Der henvises i øvrigt til den vedhæftede ansøgning af 16.
marts 2017, hvor udgifterne er beskrevet.

*Garantiprovision*

Kommunalbestyrelsen vedtog på sit møde 21. december 2010, at
der skal betales en garantiprovision på 1 % af lånebeløbet ved endelig
låntagning. Der vil således blive opkrævet garantiprovision ved underskrift af
garantierklæringen.

Administrationen arbejder p.t. på gennemgang af de nuværende
garantisager i forbindelse med opkrævningen af garantiprovision. Når dette
arbejde er tilendebragt, må en ændring af den nuværende praksis forventes for
at kunne efterleve de gældende regler på området. Forinden vil
administrationens forslag til ændringer blive fremlagt til Kommunalbestyrelsens
beslutning.

*Udtalelse fra Plan Byg og Miljø vedrørende revideret
varmeforsyningsprojekt*

Hvidebæk Fjernvarmeforsyning har anmodet om kommunegaranti
til udskiftning af den eksisterende varmekedel. Sagen er behandlet efter lov om
varme og godkendt d. 9. juni 2016 af Teknik og Miljøudvalget. Omkostningerne
til udskiftningen er imidlertid blevet højere end først forventet. Budgetrammen
er forøget med 13 % i forhold til det godkendte projektforslag fra 26 mio. kr.
til 29,5 mio. kr.

Det godkendte projektforslags hovedtendenser er fortsat
positive i forhold til samfunds-, bruger- og selskabsøkonomi. Bruger- og
selskabsøkonomisk medfører den forøgede budgetramme en reduktion af de
forudsatte gevinster på henholdsvis 14 % og 10 %. Samfundsøkonomisk set er
projektet markant mindre positivt, med en reduktion af de forudsatte gevinster
på 47 %. Det ændrer dog ikke overordnet ved projektets samlede positive
gevinst.

|  |  |
| --- | --- |
| Anlægsudgifter halmkedel | 29,50 mio. kr. |
| Andre udgifter (driftsudgifter) | 3,47 mio. kr. |
| I alt | 32,97 mio. kr. |

**Økonomiske konsekvenser**

Garantien får kun bevillingsmæssige konsekvenser for kommunen,
såfremt Hvidebæk Fjernvarmeforsyning ikke er i stand til at betale lånet.
Garantien påvirker ikke den kommunale låneramme. Der vil blive opkrævet
garantiprovision på 295.000 kr. ved underskrift af garantierklæring. Kommunens
garantiforpligtelser pr. 31. december 2016 for Hvidebæk Fjervarmeforsyning
udgør i alt 33.468.270,35 kr. Heraf udgør restgæld på nærværende byggekredit
11.890.671,07 kr.

**Økonomiudvalgets møde den 21.
juni 2017:**

Anbefales.

**Bilag**

|  |  |
| --- | --- |
| Ansøgning om garanti for endelig lånefinansiering og forhøjelse af lånet | 326-2017-107287 |